ΚΑΝΟΝΙΣΜΟΣ (ΕΟΚ) αριθ. 3900/92 ΤΗΣ ΕΠΙΤΡΟΠΗΣ

της 23ης Δεκεμβρίου 1992

για τη θέσπιση ειδικών λεπτομερειών εφαρμογής του κοινοτικού καθεστώτος εισαγωγής κονσερβών ορισμένων ειδών τόνου, παλαμίδας και σαρδέλας και για τον καθορισμό των ποσοτήτων των εν λόγω προϊόντων που επιτρέπεται να εισαχθούν το 1993

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των αλιευομένων προϊόντων και των προϊόντων υδατοκαλλιέργειας (1), και ιδίως το άρθρο 21 παράγραφος 5,

Εκτιμώντας:

ότι το άρθρο 21 του κανονισμού (ΕΟΚ) αριθ. 3759/92 καθορίζει, για την εισαγωγή στην Κοινότητα των προϊόντων που αναφέρονται στο παράρτημα IV στοιχείο γ), καθεστώς που περιορίζει, για περίοδο τεσσάρων ετών από την έναρξη ισχύος του, τις ποσότητες των εν λόγω προϊόντων που επιτρέπεται να εισαχθούν 7 ότι κατά την εφαρμογή αυτού του καθεστώτος τηρούνται οι διεθνείς υποχρεώσεις της Κοινότητας 7

ότι ο περιορισμός αυτές πρέπει να καθορισθεί πολλαπλασιάζοντας τις ποσότητες που εισήχθησαν κατά το έτος αναφοράς με το συντελεστή αυξήσεως που υπολογίζεται σύμφωνα με τη μέθοδο που θεσπίσθηκε με το άρθρο 21 παράγραφος 2 του κανονισμού (ΕΟΚ) αριθ. 3759/92 χωρίς να μπορεί να είναι χαμηλότερος του 6 % 7 ότι πρέπει, συνεπώς, να καθορισθούν, κατ' εφαρμογή αυτής της μεθόδου οι ποσότητες των προϊόντων που γίνονται αποδεκτές για εισαγωγή στην Κοινότητα για το έτος 1993 7

ότι ο κανονισμός (ΕΟΚ) αριθ. 3759/92 προέβλεψε, στο άρθρο 21 παράγραφος 4, ότι η γενική εφαρμογή του καθεστώτος εισαγωγών που ορίσθηκε μ' αυτόν τον τρόπο πραγματοποιείται σύμφωνα με τις διατάξεις του άρθρου 11 του κανονισμού (ΕΟΚ) αριθ. 288/82 του Συμβουλίου της 5ης Φεβρουαρίου 1982 για τη θέσπιση κοινού καθεστώτος που εφαρμόζεται στις εισαγωγές (2) 7 ότι είναι κατά συνέπεια αναγκαίο να υπόκειται η εισαγωγή των εν λόγω προϊόντων στην υποχρέωση έκδοσης εγράφου εισαγωγής που αναφέρεται στον εν λόγω κανονισμό, για να μπορέσουν να καταχωρηθούν λογιστικά και να ελεγθούν οι επιτρέπομενες ποσότητες εισαγωγής 7

ότι η εφαρμογή αυτού του καθεστώτος εισαγωγών απαιτεί μέτρα τα οποία πρέπει να συμβιβάζουν τις επιτακτικές ανάγκες της καλής διαχείρισής του με τη διαφύλαξη των συμφερόντων των ενδιαφερομένων εμπορικών φορέων 7 ότι πρέπει να προβλεφθούν οι όροι εκδόσεως του εγγράφου εισαγωγής και τα όρια εντός των οποίων θα μπορούν να υποβάλλονται οι αιτήσεις των εμπορικών φορέων 7 ότι ενδείκνυται, για να αποφευχθούν τυχόν καταχρήσεις εκ μέρους των εμπορικών φορέων, να υπόκεινται οι τελευταίοι στην υποχρέωση συστάσεως εγγυήσεως ενός ανάλογου ποσού για την έκδοση του εγγράφου εισαγωγής 7

ότι η διαχείριση του καθεστώτος εισαγωγών απαιτεί την εφαρμογή ενός συστήματος επικοινωνίας, τρεις φορές την εβδομάδα, μεταξύ των αρμόδιων εθνικών αρχών και της Επιτροπής 7 ότι στην περίπτωση κατά την οποία οι ποσότητες για τις οποίες υποβλήθηκαν αιτήσεις εισαγωγής υπερβαίνουν τις διαθέσιμες ποσότητες, πρέπει να προβλεφθεί ότι η Επιτροπή λαμβάνει, εντός των απαιτουμένων προθεσμιών, την ανάλογη απόφαση 7

ότι η Επιτροπή Διαχείρισης των προϊόντων Αλιείας δεν εξέφρασε γνώμη στην προθεσμία που όρισε ο πρόεδρος της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η εισαγωγή στην Κοινότητα των προϊόντων που αναφέρονται στο άρθρο 21 του κανονισμού (ΕΟΚ) αριθ. 3759/92 και κατάγονται από τρείς χώρες που δεν συνδέονται με την Κοινότητα με ένα προτιμησιακό συμβατικό καθεστώς, ή από τρίτες χώρες που συνδέονται με την Κοινότητα με συμφωνία η οποία όμως δεν περιλαμβάνει τα εν λόγω προϊόντα, υπόκειται μέχρι τις 31 Δεκεμβρίου 1996 στην υποχρέωση εκδόσεως εγγράφου εισαγωγής που προβλέπεται στο άρθρο 11 του κανονισμού (ΕΟΚ) αριθ. 288/82.

2. Για το έτος 1993 το έγγραφο εισαγωγής που αναφέρεται στην παράγραφο 1 εκδίδεται για τις ποσότητες που καθορίζονται ως εξής: >ΘΕΣΗ ΠΗΝΑΚΑ>

Άρθρο 2

1. Η έκδοση του εγγράφου εισαγωγής που αναφέρεται στο άρθρο 1 παράγραφος 1 πραγματοποιείται με μέριμνα του αρμόδιου οργανισμού του κράτους μέλους εισαγωγής, υπό τους όρους που προβλέπονται στο άρθρο 11 παράγραφοι 1 και 2 του κανονισμού (ΕΟΚ) αριθ. 288/82.

2. Το έγγραφο εισαγωγής ισχύει μόνο για τα προϊόντα για τα οποία υποβλήθηκε αίτηση, και παρέχει το δικαίωμα να εισαχθεί η ποσότητα του αναφερόμενου προϊόντος κατά τη διάρκεια ισχύος του εγγράφου. Αυτή η διάρκεια ισχύος είναι έξι μήνες από την ημερομηνία εκδόσεως του εγγράφου εισαγωγής.

Άρθρο 3

1. Για κάθε ένα από τα εν λόγω προϊόντα, η συνολική ποσότητα που αναφέρεται στο άρθρο 1 παράγραφος 2 κατακυρώνεται:

α) μέχρι ποσοστού 85 % της ποσότητας αυτής στους εμπορικούς φορείς που πραγματοποίησαν τις εισαγωγές αυτών των ιδίων προϊόντων που προέρχονται από τρίτα κράτη που αναφέρονται στο άρθρο 1 παράγραφος 1 κατά τη διάρκεια των δύο ημερολογιακών ετών που προηγούνται του τρέχοντος έτους 7

β) μέχρι ποσοστού 15 % αυτής της ποσότητας στους εμπορικούς φορείς που δεν ανταποκρίνονται στον όρο που αναφέρεται στο στοιχείο α).

Ωστόσο, στην περίπτωση που δεν έχουν υποβληθεί αιτήσεις για την ποσότητα που διατίθεται για την ένωση εμπορικών φορέων όπως αναφέρεται στα στοιχεία α) και β) ή έχουν υποβληθεί μερικές μόνο αιτήσεις, η διαθέσιμη ποσότητα καταλογίζεται στις αιτήσεις που υποβλήθηκαν από την άλλη ομάδα εμπορικών φορέων, και τούτο πραγματοποιείται το αργότερο στις 30 Σεπτεμβρίου του τρέχοντος έτους.

2. α) Οι αιτήσεις εγγράφου εισαγωγής που υποβάλλονται από ένα εμπορικό φορέα όπως αναφέρεται στην παράγραφο 1 στοιχείο α) δεν μπορεί να αφορούν, για κάθε εξάμηνο, ποσότητα μεγαλύτερη του 60 % της μέσης ετήσιας ποσότητας των εισαγωγών που πραγματοποιούνται από αυτόν τον ίδιο εμπορικό φορέα κατά τη διάρκεια των δύο ημερολογιακών ετών που προηγούνται του τρέχοντος έτους.

β) Οι αιτήσεις για χορήγηση εγγράφου εισαγωγής που υποβάλλονται από έναν εμπορικό φορέα όπως αναφέρεται στην παράγραφο 1 στοιχείο β) δεν μπορεί να αφορούν, για κάθε εξάμηνο, ποσότητα μεγαλύτερη του 10 % της ποσότητας που διατίθεται σύμφωνα με το σημείο αυτό.

3. Οι εμπορικοί φορείς που αναφέρονται στην παράγραφο 1 στοιχείο α) περιέχουν μαζί με την αίτηση για τη χορήγηση εγγράφου εισαγωγής, και προς ενημέρωση των αρμοδίων εθνικών αρχών, τις πληροφορίες που παρέχουν τη δυνατότητα ελέγχου των όρων που αναφέρονται στην παράγραφο 1 στοιχείο α) και στην παράγραφο 2 στοιχείο α).

4. Η έκδοση του εγγράφου εισαγωγής πραγματοποιείται μετά από τη σύσταση εγγυήσεως ίσης προς ένα κατ' αποκοπή ποσό ανά μονάδα βάρους για το σύνολο των ποσοτήτων για τις οποίες ζητείται έγκριση εισαγωγής 7 το ποσό αυτό ανέρχεται σε 50 Ecu ανά τόνο.

Άρθρο 4

1. Για καθένα από τα προϊόντα που αναφέρονται στο άρθρο 1 παράγραφος 2, τα κράτη μέλη ανακοινώνουν στην Επιτροπή με τηλέτυπο, τα στοιχεία που αφορούν τις ποσότητες, κατανεμημένες ανά αίτηση, για τις οποίες ζητήθηκε το έγγραφο εισαγωγής, ως εξής:

- κάθε Τετάρτη για τις αιτήσεις που υποβλήθηκαν τη Δευτέρα και την Τρίτη,

- κάθε Παρασκευή για τις αιτήσεις που υποβλήθηκαν την Τετάρτη και την Πέμπτη,

- κάθε Δευτέρα για τις αιτήσεις που υποβλήθηκαν την Παρασκευή της προηγούμενης εβδομάδας.

2. Εάν οι αιτούμενες ποσότητες υπερβαίνουν τη διαθέσιμη ποσότητα, η Επιτροπή καθορίζει ένα ενιαίο ποσοστό μείωσης για τις εν λόγω αιτήσεις και αναστέλλει τη δυνατότητα έκδοσης των εγγράφων εισαγωγής από τα κράτη μέλη για τις μεταγενέστερες αιτήσεις.

3. Τα έγγραφα εισαγωγής εκδίδονται την πέμπτη εργάσιμη ημέρα από την ημέρα της καταθέσεως της αιτήσεως εφόσον δεν ληφθούν ειδικά μέτρα κατά τη διάρκεια αυτής της προθεσμίας.

4. Η Επιτροπή ενημερώνει κατά περιόδους τα κράτη μέλη για την κατάσταση της χρησιμοποίησης των ποσοτήτων που καθορίζονται στο άρθρο 1 παράγραφος 2.

5. Τα κράτη μέλη ανακοινώνουν στην Επιτροπή, το αργότερο στις 31 Δεκεμβρίου 1992 το όνομα και τη διεύθυνση του ή των οργανισμών που ανέλαβαν την έκδοση του εγγράφου εισαγωγής που αναφέρεται στο άρθρο 1 παράγραφος 1.

Άρθρο 5

Οι διατάξεις του παρόντος κανονισμού δεν εφαρμόζονται στοις ποσότητες των προϊόντων που αναφέρονται στο άρθρο 1 παράγραφος 2 για τις οποίες δύναται να αποδειχθεί, κατά τρόπο που να ικανοποιεί τις αρμόδιες εθνικές αρχές, ότι είχαν ήδη αποσταλεί στην Κοινότητα κατά την ημερομηνία έναρξης ισχύος του κανονισμού (ΕΟΚ) αριθ. 3759/92 και εφόσον τα εν λόγω προϊόντα τεθούν σε ελεύθερη κυκλοφορία μέχρι τις 15 Ιανουαρίου 1993, το αργότερο.

Άρθρο 6

Με την επιφύλαξη των ειδικών διατάξεων που προβλέπονται στον παρόντα κανονισμό, τα κράτη μέλη εφαρμόζουν κατ' αναλογία, σε περίπτωση ανάγκης, τους κανόνες και τις διαδικασίες που καθορίσθηκαν από τον κανονισμό (ΕΟΚ) αριθ. 3719/88 της Επιτροπής της 16ης Νοεμβρίου 1988 περί κοινών τρόπων εφαρμογής του καθεστώτος πιστοποιητικών εισαγωγής (1), εξαγωγής και προκαθορισμού για τα γεωργικά προϊόντα.

Άρθρο 7

Ο παρών κανονισμός αρχίζει να ισχύει επτά ημέρες μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1993, εξαιρουμένου του άρθρου 4 παράγραφος 5, που εφαρμόζεται από τη στιγμή έναρξης ισχύος.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Δεκεμβρίου 1992. Για την Επιτροπή

Manuel MARΝN

Αντιπρόεδρος